ഷഹീദ് സ്മാരകം, പട്ന

ബീഹാറിലെ പട്നയിൽ സ്ഥിതിചെയ്യുന്ന ഒരു സ്മാരകമാണ് ഷഹീദ് സ്മാരകം (Shaheed Smarak) അഥവാ രക്തസാക്ഷി സ്മാരകം (Martyr's Memorial). പാട്ന സെക്രട്ടറിയേറ്റ് കെട്ടിടത്തിനു മുമ്പിലാണ് സ്മാരകം സ്ഥിതിചെയ്യുന്നത്.http://www.mapsofindia.com/patna/places-of-interest/shaheed-smarak.htmlLucent's Bihar General Knowledge, Lucent Publication, Page No- 76 1942-ൽ ക്വിറ്റ് ഇന്ത്യാ സമരകാലത്ത്  പട്നയിൽ ഇന്ത്യൻ പതാക സ്ഥാപിക്കുവാൻ ശ്രമിക്കുന്നതിനിടെ ബ്രിട്ടീഷുകാരുടെ വെടിയേറ്റ് മരിച്ച ഏഴു വിദ്യാർത്ഥികൾക്കു വേണ്ടിയാണ് ഈ സ്മാരകം പണികഴിപ്പിച്ചിരിക്കുന്നത്. ഏഴു രക്തസാക്ഷികളുടെയും പ്രതിമകൾ ഇവിടെ സ്ഥാപിച്ചിട്ടുണ്ട്. 1947 ഓഗസ്റ്റ് 15-ന് ബീഹാർ ഗവർണ്ണർ ജയറാം ദാസ് ദൗളത്രം ആണ് സ്മാരകത്തിനു തറക്കല്ലിട്ടത്. ദേവിപ്രസാദ് റോയ്ചൗധരി ആയിരുന്നു ശിൽപി. ഇന്ത്യൻ പതാകയുമായി നിൽക്കുന്ന ഏഴു യുവാക്കളുടെ വെങ്കല പ്രതിമകൾ ഇറ്റലിയിൽ വച്ച് നിർമ്മിച്ചതിനു ശേഷമാണ് ഇവിടെ സ്ഥാപിച്ചത്.

ചരിത്രം
1942-ൽ ക്വിറ്റ് ഇന്ത്യാ സമരം ശക്തിപ്രാപിച്ചിരുന്ന കാലത്ത് പ്രമുഖ ഗാന്ധിയനും സ്വാതന്ത്ര്യസമരസേനാനിയുമായിരുന്ന അനുഗ്രഹ് നാരായൺ സിൻഹ പട്നയിൽ ഇന്ത്യൻ പതാക ഉയർത്തുവാൻ ശ്രമിക്കുന്നതിനിടെ അറസ്റ്റിലായി.http://vidyasagar1995.blogspot.in/2014/08/11.html  ഇതിനെതിരെയുള്ള പ്രതിഷേധമെന്ന നിലയിൽ ഏഴു യുവാക്കൾ മുന്നോട്ടു വരികയും പട്നയിൽ ദേശീയ പതാക ഉയർത്താൻ ശ്രമിക്കുകയും ചെയ്തു. ഇവർക്കു നേരെ ബ്രിട്ടീഷുകാർ നിർദയം വെടിയുതിർത്തതോടെ ഏഴുപേരും മരിച്ചുവീണു. ഏഴു രക്തസാക്ഷികളുടെയും പേരുകൾ സ്മാരകത്തിൽ കൊത്തിവച്ചിട്ടുണ്ട്. അവ ചുവടെ ചേർക്കുന്നു;
  ഉമാകാന്ത് പ്രസാദ് സിൻഹ (രാമൻ ജി) -  രാം മോഹൻ റോയ് സെമിനാരി, ക്ലാസ് - 9, നരേന്ദ്രപൂർ, ശരൺ ജില്ല 
 രാംനാഥ് സിംഗ് -  രാം മോഹൻ റോയ് സെമിനാരി, ക്ലാസ് - 9, സഹദത്ത് നഗർ, പട്ന 
 സതീഷ് പ്രസാദ് ഝാ -  പട്ന കോളീജിയേറ്റ് സ്കൂൾ, ക്ലാസ് 10, ഖന്ധാര, Bhagalpur‌ഭഗവൽപൂർ 
 ജഗത്പതി കുമാർ -  ബീഹാർ നാഷണൽ കോളേജ്, രണ്ടാം വർഷ ബിരുദ വിദ്യാർത്ഥി, ഖരട്ടി, ഔറംഗാബാദ് 
 ദേവിപാത ചൗധരി -  മില്ലർ ഹൈ ഇംഗ്ലീഷ് സ്കൂൾ, ക്ലാസ് - 9, സിൽഹറ്റ്, ജമാൽപൂർ 
 രാജേന്ദ്ര സിംഗ് -  പട്ന ഹൈ ഇംഗ്ലീഷ് സ്കൂൾ, പത്താം ക്ലാസ്, ബൻവാരി ചാക്, ശരൺ ജില്ല 
 രാംഗോവിന്ദ് സിംഗ് -  പുൻപുൻ ഹൈ ഇംഗ്ലീഷ് സ്കൂൾ, ക്ലാസ് - 9, ദശരഥ, പാട്ന

ഇതും കാണുക
ക്വിറ്റ് ഇന്ത്യാ സമരം

അവലംബം

പുറം കണ്ണികൾ
 Official site of Patna

വർഗ്ഗം:ഇന്ത്യയിലെ സ്മാരകങ്ങൾ
വർഗ്ഗം:ഇന്ത്യൻ സ്വാതന്ത്ര്യസമരം ബീഹാറിൽ
വർഗ്ഗം:ബ്രിട്ടീഷ് ഇന്ത്യ
വർഗ്ഗം:ബീഹാറിന്റെ ഭൂമിശാസ്ത്രം